बंगाइगाव , अक्टबर 24 : मंगलबारनि फुंआव माखासे आफादफोरनि दैदेनगिरिफोरजों लोगोसे दुलाराय कछ राजबंसि फरायसा आफाद ( आक्रासु ) आसाम जातियतावादी चाट्र परिसद आरो क्रिसक मुक्टि संग्राम समिटीनि दैदेनगिरिफोरखौबो बंगाइगांव पुलिसआ खाबाय । खौरां मोन्नाय बादिब्ला बिथांमोनहा जिल्ला खुंथाजों थिसन जानाय Section 144 CrPC खौ सिफायनानै बन्द' होनायखौ जाफुंसार जाहोनो थाखाय सरासनस्रा सुबुंफरोखौ बन्द' होनायाव हेफाजाब होनो थाखाय थुखोनानै नारसिनगासिनो दंमोन । दुलाराय कछ राजबंसि फरायसा आफादनि गाहाय नेहाथारि बिथांआ बुङोदि , " आसामनि सुबुंफोरनि थाखाय डेम'क्रेटिक मोन्थोरजों धर्ना होबाय थागोन । नोगोरारि सोदांनाय बिल 2016 आ जेंना गोनां मोनसे बिल जायनि थाखाय बन्द'खौ होनाय जादोंमोन , जों जोंनि मोदोमाव थै जोबजासे जुजिबाय थागोन " होन्ना बिथांआ बुंबावो । पारसेथिं बंगाइगांव जिल्लायाव मोन 46 आफादफोरनि आसाम बन्द' होनाया जाफुंसारदोंमोन आरो बन्द'नि समाव बांगाइगांव जिल्लायाव जेबो जाब्रबथाय जाथाय सोमजिआखैमोन । 
आक्रासु , एजेइचिपि आरो केएमएसएसनि दैदेनगिरिफोरखौ पुलिसआ खाबाय